b"\n_START_ARTICLE_\nTintagel\n_START_SECTION_\nCastell de Tintagel\n_START_PARAGRAPH_\nCastell de Tintagel (Tintagel Castle): El lloc on es troba el castell de Tintagel ha estat habitat almenys des de finals de l'\xc3\xa8poca romana. Al s. XII Tintagel es va fer fam\xc3\xb3s quan Geoffrey de Monmouth el va nomenar com el lloc en qu\xc3\xa8 va ser concebut el rei Artur. Aquesta associaci\xc3\xb3 de Tintagel amb el rei Artur sembla que varen induir que Richard, comte de Cornualla, constru\xc3\xads un castell a Tintagel en la d\xc3\xa8cada de 1230._NEWLINE_Pel 1337, quan es va crear el Ducat de Cornualla, el gran sal\xc3\xb3 del castell ja estava deteriorat segurament degut a la constant erosi\xc3\xb3 que pateix aquesta costa. En 1600 el lloc va ser abandonat._NEWLINE_Al lloc estan disseminades les ru\xc3\xafnes dels murs d'una capella de 1145 i de la gran sala, els vestigis d'un monestir celta del s. VI, aix\xc3\xad com alguns que altres restes del s. XIII.\n_START_SECTION_\nAntiga oficina de correus\n_START_PARAGRAPH_\nLa construcci\xc3\xb3 del Tintagel Old Post Office data de 1380, i era una casa medieval coberta de palla amb tres habitacions. Inicialment nom\xc3\xa9s consistia en una planta baixa amb una llar de foc al centre de la sala que hauria proporcionat calentor i fum que hagu\xc3\xa9s mort el corc i aix\xc3\xad preservat els marcs de fusta; el fum es filtrava per la palla del sostre. A la zona nord albergava ramat._NEWLINE_Durant els segles XVI i XVII es va modificar, canviant el sostre de palla per pissarra, els panells de fusta es varen substituir per pedra i es va afegir una llar de foc i una xemeneia. Posteriorment es va afegir un altre pis._NEWLINE_Al s. XIX la casa estava en molt mal estat de conservaci\xc3\xb3 i va estar en perill de ser enderrocada. Degut en aix\xc3\xb2 es varen realitzar diversos treballs en l'estructura de l'edifici i posteriorment va ser adquirir pel National Trust. El 1992 es va restaurar el sostre._NEWLINE_Ha tingut diferents usos al llarg del temps, per\xc3\xb2 sempre com a llar; va comen\xc3\xa7ar com a casa rural i va acabar com a oficina de correus del poble durant la d\xc3\xa8cada de 1870. Avui consta de cinc habitacions que es poden visitar."